ועדת הכספים, כנסת 16, פרוטוקול מספר 202, 2005-10-31 11:00

יעקב ליצמן: אני מוחה נמרצות על כך שאנחנו לא יודעים מי תושב ישראל ומי לא תושב ישראל.

יעקב ליצמן: יש תושב מטעם משרד הפנים, מטעם מס הכנסה, מטעם השקעות הון, מטעם עידוד השקעות הון.

רוני בריזון: יש תושבות מטעם הביטוח הלאומי.

יעקב ליצמן: ויש עוד כמה שאנחנו לא יודעים.

יעקב ליצמן: הגיע הזמן שננסה להתאחד לגבי העניין של תושב ישראל.

יעקב ליצמן: אגב, יש לי הערות למס הכנסה לגבי תושב חוץ.

יעקב ליצמן: נעשה את זה בהזדמנות אחרת.

יעקב ליצמן: הייתה לי ישיבה לפני כמה שבועות במשרד האוצר בנושא הזה של ההיטל.

יעקב ליצמן: הגענו להסכם, על אף שאמרתי להם שאני עומד בוועדה לשפר את ההצעה שלהם.

בועז סופר: ברשותך, אדוני היושב-ראש, אני אתחיל מתקנות מס הכנסה, כיוון שאנחנו לוקחים ברצינות רבה את דבריך.

בועז סופר: אנחנו מביאים את התקנות כדי להגדיר מיהו תושב ישראל , מיהו לא.

בועז סופר: סמכות השר לקבוע, למרות מקום מושבו של האדם, האם הוא תושב ישראל או תושב חוץ.

בועז סופר: התקנות פה מסדירות את אותם דברים שהיו טעוני הסדר, שלא נעשו עד כה.

בועז סופר: עובד זר הוחרג בזמנו מגדר תושב ישראל.

בועז סופר: אין כרגע שום התייחסות בתוך הגדרת מיהו תושב ישראל לנושא של עובד זר.

בועז סופר: פה זה הסדרה של ההגדרה לצורכי מס הכנסה של מי הוא תושב ישראל.

טלי דולן: מנקודת מס הכנסה יש חזקות שאומרות מתי אנחנו רואים אדם כתושב ישראל, כמו לפי מספר הימים שהוא שוהה בארץ.

טלי דולן: תוך כדי חקיקת הרפורמה חשבנו שיהיו מקרים שצריך יהיה אוטומטית לקבוע - למרות שהבן אדם הוא תושב ישראל - שהבן אדם תושב חוץ.

טלי דולן: למשל, אם הוא חייל של האו"ם שנמצא פה.

טלי דולן: גם אם הוא 365 ימים בשנה לא בארץ, עדיין צריך לראות אותו כתושב ישראל.

טלי דולן: היו מקרים שנתנו אופציה לאדם, למשל לסטודנט שנמצא בארץ ורואים אותו כתושב ישראל.

טלי דולן: אתם יכולים לראות את זה בתקנה 3(2).

טלי דולן: שם נתנו אופציה לחייל.

טלי דולן: גם סטודנט שבא מחו"ל ונמצא פה 3 שנים, רואים אותו כתושב ישראל ונותנים לו אופציה - לפי רצונו - כשמצד אחד תושב ישראל מקבל שתיים ורבע נקודות זיכוי, ומצד שני תושב ישראל חייב במס על הכנסתו.

טלי דולן: פה אנחנו באים לקראת אותם אנשים ואומרים להם: תחליטו אתם אם אתם רוצים לצורכי מס הכנסה להיחשב כתושבי ישראל.

אהוד רצאבי: התקנות האלו נמצאות על השולחן שלנו למעלה משנה.

אהוד רצאבי: עצרנו את זה בזמנו כי לא ניתנה האופציה.

טלי דולן: עצרתם את התקנות בגלל העובד הזר.

טלי דולן: התקנות האלו אמרו שעובד זר הוא לנצח תושב ישראל.

טלי דולן: את זה, כמו שבועז אמר, הורדנו.

אהוד רצאבי: דיברנו בזמנו על ישראלי שעובד בחו"ל אצל ישראלי, עוזב את העבודה שלו אצל המעביד הישראלי ועובד אצל מישהו אחר, אבל חוזר לעבוד אצל המעביד הישראלי.

אהוד רצאבי: יצא מזה שהוא נחשב לעובד ישראלי לאורך כל אותה תקופה.

אהוד רצאבי: דיברנו בזמנו שייעשה שינוי, שתינתן לו האופציה להוכיח לפקיד השומה שהוא ישראלי או לא ישראלי.

יעל ייטב: קיבלנו בדיון הקודם את ההערה של לשכת רואי החשבון.

יעל ייטב: זה מופיע בנוסח שלפניכם.

יעל ייטב: זה מופיע גם בתקנה 2(2): "אלא אם כן הוכיח אחרת להנחת דעתו של פקיד השומה שאין לראותו כתושב ישראלי", וגם בתקנה 3 בסוף: "אלא אם כן הוכיח היחיד להנחת דעתו של פקיד השומה שיש לראותו כתושב ישראל".

דני יתום: אני מבקש לדעת את התרגום לעברית של המשפט: "אלא אם כן הוכיח אחרת להנחת דעתו של פקיד השומה".

דני יתום: .

דני יתום: מה הקריטריון של פקיד השומה?

דני יתום: מה זה להנחת דעתו?

דני יתום: אני מבקש לדעת אם יש קריטריונים.

דני יתום: מה יעשה פקיד השומה?

דני יתום: יכול להיות פקיד שומה אחד שזה יניח את דעתו, ויכול להיות פקיד שומה אחר שזה לא יניח את דעתו.

דני יתום: מה, ניכנס לאנדרלמוסיה?

יעל ייטב: לשכת רואי חשבון ביקשה את התוספת הזאת בדיון קודם.

יעל ייטב: התקנות האלו קובעות חזקות מתי יראו מישהו שהוא תושב ישראל לא כתושב ישראל, ומתי יראו מי שלא תושב ישראל כתושב ישראל.

יעל ייטב: באה לשכת רואי חשבון ואמרה שיש נסיבות ספציפיות של אדם מסוים, שיבוא ואנחנו נסכים שצריך לסתור את החזקה הזאת.

יעל ייטב: הם ביקשו שניתן את שיקול הדעת לפקיד השומה לשקול את השיקולים הספציפיים לגבי אותו אדם.

יעל ייטב: אנחנו קיבלנו את ההערה של לשכת רואי חשבון.

יעל ייטב: ברגע שאתה קובע חזקות הן צריכות להיות חזקות הניתנות לסתירה, כי אחרת זה עלול לגרום לעוול בנסיבות ספציפיות.

בועז סופר: ניקח לדוגמה את משפחתו.

בועז סופר: הוא נמצא בקבוצה מסויימת ש"מזכה" אותו בהגדרה של תושב.

בועז סופר: הוא בא לפקיד השומה ואומר: תראה, משפחתי לא פה, לא קניתי פה בית, לא עשיתי פה כלום.

בועז סופר: חזקה עלינו שנפעל לפי קריטריונים.

בועז סופר: אם זה יהיה המקרה, אז תהיה סמוך ובטוח שפקיד שומה אחד לא יחליט שונה מפקיד שומה אחר.

בועז סופר: זאת האחריות שלנו כהנהלה.

בועז סופר: יש לנו קריטריונים.

יחיאל חזן: אני לא מבין גדול בעניין, אבל אני יודע שלעובדים זרים שהם כמו תושבים יש נקודת זיכוי של 2.5 אחוז.

טלי דולן: זה לא רלוונטי.

בועז סופר: זה לא רלוונטי לתקנות הספציפיות האלו.

אסתר אפרת: רציתי בסעיף 3(1) לתקנות האלו להוסיף את המילים "ובן זוגו או בן משפחתו כהגדרתם במשפט הבינלאומי".

בועז סופר: אני מוכן להוסיף את המילים "בן זוגו וילדיו המתגוררים עמו".